૧ .પરવાળાના ખડકો (કોરલ રીફ્સ/Coral Reefs) એક વિશિષ્ટ પ્રકારની પર્યાવરણ પ્રણાલી છે. દરિયાઈ મોજાં અને ઉષ્ણકટિબંધીય વાવાઝોડાંને પરિણામે દરિયા કિનારાને થતા નુકસાન સામે તે રક્ષણ આપે છે, દરિયાઈ સજીવોને એક આદર્શ નિવાસસ્થાન પૂરું પાડે છે, આહાર-શૃંખલામાં નાઇટ્રોજન તેમ જ અન્ય અગત્યના પોષક તત્વો પુરા પડે છે અને તેને પુન:ચક્રિત કરવામાં મદદ કરે છે. આવાં કારણોસર પરવાળાના ખડકો અસંખ્ય દરિયાઈ સજીવોને આશ્રયસ્થાન પૂરું પડે છે. માનવી દ્વારા પરવાળાના ખડકોને ક્રમશ: નુકસાન થતું આવ્યું છે. પ્રસ્તુત કાર્ટુનમાં, ભૂતકાળમાં દરિયાના મરજીવાઓ ઊંડે સુધી ડૂબકી મારીને પરવાળાની તસ્વીરો લેતા. આજે આ જ ખડકોનું અસ્તિત્વ ‘દુર્લભ’ શ્રેણીમાં આવી ગયું છે અને મરજીવાઓ મૃત પરવાળાને અંજલિ આપવા તેઓની કબર પર પુષ્પ મુકવા જતા બતાવવામાં આવેલા છે.